Správa  zo Zahraničnej Pracovnej Cesty (ZPC)
(podľa smernice č. 15/2010-R)

1. Účastník ZPC

Meno: 		Gabriela Virostková 

Názov pracoviska: 	Ústav Informácií a prognóz školstva
			Staré Grunty 52
 			842 44 Bratislava 4 
			Slovensko

Funkcia:		Delegát Študentskej rady vysokých škôl SR

Znalosť jazyka:	anglicky, nemecky, španielsky 

	2. Zahraničná pracovná cesta

Miesto konania:	Šlapanice pri Brne, Česká republika

Prijímajúca organizácia: 	(1) SK RVŠ – Studentská  komora Rady vysokých škol 
				Vaníčkova 7
				169 00 Praha 6
				Česká republika

Účel cesty:  		22. schůze SKRVŠ

Spôsob financovania: Cestovné:		10,47 EUR 
			      Pobytové náklady:	 0,- CZK
			      Iné náklady:		1200 CZK,- 

	3. Rámcový program zasadnutia:

Piatok, 18. 03. 2011
16:00  Príchod delegátov, ubytovanie
17:00  Začiatok schôdze, otváracia reč, organizačné informácie,  zasadnutie komisií
19:00  Večera

Sobota, 19. 03. 2011
9:30    Raňajky 
10:00  Správa o činnosti predsedníctva SK RVŠ/ komisií SK RVŠ
10:30  ŠRVŠ – prezentácie: 	
Fungovanie a organizačná štruktúra ŠRVŠ (Jana Gasperová)
			Novela zákona o zdravotnom poistení, problematika odvodov (Lukáš Cisko)
			Prezentácia ŠRVŠ v médiách, informovanie verejnosti. (Gabriela Virostková)
			Stručná charakteristiky systému VŠ na Slovensku (Martin Szabo) 
11:30  Diskusia s delegátmi SK RVŠ 
11:45  Vecný zámer zákona o vysokých školách I. 
13:00  Obed 
14:00  Vecný zámer zákona o vysokých školách II. 
16:00  Zásady a pravidlá financovania verejných vysokých škôl pre rok 2012 a ďalšie 
17:45  Finančná pomoc študentom 
19:30  Večera 

Nedeľa, 20. 03. 2011
9:30   Raňajky
10:00 Spolupráca SK RVŠ s Akreditačnou komisiou
12:00  Ukončenie  
12:30  Obed 

	4. Stručná charakteristika rokovaní:
	
	Studentská komora Rady vysokých škol (SK RVŠ) je sesterskou organizáciou ŠRVŠ v Českej republike. Dvadsať rokov po rozdelení Československa je systém vysokého školstva (aj s jeho problémami) stále podobný. ŠRVŠ považuje za dôležité oboznámiť sa s vybranými problémami vysokého školstva v ČR aj z dôvodu prebiehajúcej novelizácie českého Zákona o vysokých školách. V neposlednom rade je dôležité podotknúť, že v ČR študuje obrovské množstvo slovenských študentov, ktorých zastupuje SKRVŠ.
	Z uvedených dôvodov považuje ŠRVŠ čo najužšiu spoluprácu oboch organizácií na bilaterálnej úrovni za kľúčovú. Zároveň vyjadruje svoju pevné presvedčenie spolupracovať so SKRVŠ na medzinárodnej úrovni, najmä na úrovni V4 a ESU. 
	Na podporu uvedených cieľov sa predstavitelia oboch delegácií dohodli na vytvorení pracovných skupín s cieľom spísať memorandum o spolupráci, ktoré bude podpísané na najbližšom Valnom zhromaždení ŠRVŠ v Jasnej v máji 2011. 

	5. Odporúčané závery:

	Sledovanie reformy vysokého školstva v ČR (tendencie, výzvy). Informovanie sa o postojoch SKRVŠ k jednotlivým bodom pripravovanej novely zákona. Skúmanie okruhov podobných problémov a výziev v systéme vysokého školstva. Sledovať postavenie slovenských študentov v ČR. 

	6. Prehľad prinesenej dokumentácie:

	Vecný zámer českého zákona o VŠ

	7. Osobitne vyhotovený očakávaný prínos ZPC

	Úzka spolupráca sesterských študentských organizácií v ČR a SR pri riešení akútnych problémov súvisiacich s pripraveným spoplatnením vysokého školstva, študentskými právami a študentskou participáciou na riadení VŠ.
Informačný prínos – informácie o fungovaní SKRVŠ, ako aj VŠ v ČR z prvej ruky.
Učinenie krokov smerom k príprave memoranda o spolupráci medzi ŠRVŠ a SKRVŠ.
Komentár k vecnému zámeru českého Zákona o VŠ.

	8. Spôsob zverejnenia výsledkov ZPC, prenos získaných informácií
	
	Výsledky pracovnej cesty sú odprezentované v správe zo ZPC a budú zverejnené na internetovej stránke ministerstva školstva, vedy, výskumu a športu.

	Súhlasím so zverejnením správy na internete

	Správu vypracoval: Bc. Martin Szabo v.r.
	Dátum: 	           	04. 04. 2011
	Správu schválil:	PaeDr. Roman Baranovič